
OBAVIJESTI
u svezi provedbe oglas za prijam u službu 
višeg stručnog suradnika za razvoj i EU fondove i višeg stručnog suradnika za gospodarstvo


	Grad Šibenik - pročelnica Upravnog odjela za gospodarstvo, poduzetništvo i razvoj Grada Šibenika raspisala je oglas za prijam u službu višeg stručnog suradnika za razvoj i EU fondove i višeg stručnog suradnika za gospodarstvo.
	Oglas je objavljen na oglasnoj ploči te web stranicama Zavoda za zapošljavanje, Područne službe Šibenik, dana 15. listopada 2026.  godine.
Prijave na oglas podnose se u roku od 8 dana od dana objave oglasa.
Informacije o oglasu mogu se dobiti u  Službi Tajništva Grada Šibenika, na adresi Trg palih branitelja Domovinskog rata br. 1, Šibenik.
Na temelju članka 19. stavka 6. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 96/18,  112/19 i 17/25) i raspisanog oglasa od 15. listopada 2026. godine, Grad Šibenik obavještava kandidate:
  
I. PODACI O PLAĆI
	 
Viši stručni suradnik za razvoj i EU fondove
Osnovnu bruto plaću radnog mjesta viši stručni suradnik za razvoj i EU fondove sačinjava umnožak koeficijenta radnog mjesta (2,46) i osnovice koja iznosi 863 eura. Za svaku godinu radnog staža plaća se uvećava za 0,5%.

Viši stručni suradnik za gospodarstvo
Osnovnu bruto plaću radnog mjesta viši stručni suradnik za gospodarstvo sačinjava umnožak koeficijenta radnog mjesta (2,46) i osnovice koja iznosi 863 eura. Za svaku godinu radnog staža plaća se uvećava za 0,5%.



II. OPIS POSLOVA
  
Viši stručni suradnik za razvoj i EU fondove
Obavlja poslove koji uključuju sudjelovanje u pripremi, prijavi i provedbi razvojnih projekata Grada Šibenika sufinanciranih iz fondova EU i ostalih međunarodnih i nacionalnih izvora, po nalogu nadređenih službenika. Surađuje s tijelima državne uprave, regionalne (područne) samouprave razvojnim i energetskim agencijama, tijelima EU, međunarodnim i nacionalnim tijelima vezano uz korištenje sredstava iz EU fondova i nacionalnih izvora, obavlja administrativne, prezentacijske i druge poslove u projektima u kojima je Grad Šibenik partner ili vodeći partner. Izrađuje zahtjeve za nadoknadu sredstva, izvješća o napretku projekta, surađuje u pripremi općih akata iz djelokruga upravnog tijela. Obavlja i druge srodne poslove po nalogu pročelnika, pomoćnika pročelnika Upravnog odjela i voditelja Odsjeka.

Viši stručni suradnik za gospodarstvo
Prati programe mjera za razvoj gospodarstva koje donose državna tijela, obavlja složene poslove u svezi razvoja gospodarstva, obrta, malog i srednjeg poduzetništva koji u provedbi uključuju sudjelovanje jedinica lokalne samouprave, sudjeluje u prijavi i provedbi EU projekata povezanih s razvojem gospodarstva, obavlja poslove određivanja uvjeta poslovanja gospodarskih subjekata u pogledu radnog vremena i buke iz nadležnosti, poslove u vezi s izdavanjem dozvola za obavljanje autotaksi prijevoza, ambulantnu prodaju, prodaje u pokretnim objektima, obavlja poslove na pripremi, prijavi i provedbi razvojnih projekata Grada koji uključuju revitalizaciju stare gradske jezgre za dodjelu sredstava iz EU i nacionalnih izvora. Obavlja i druge srodne poslove po nalogu pročelnika, pomoćnika pročelnika Upravnog odjela i voditelja Odsjeka.
			
III. Prethodna provjera znanja i sposobnosti kandidata obuhvaća pisano testiranje i intervju. Za svaki dio provjere kandidatima se dodjeljuje broj bodova od 1 do 10.   
Intervju se provodi samo s kandidatima koji ostvare najmanje 50% ukupnog broja bodova na pismenom testiranju.
Kandidati su obvezni pristupiti prethodnoj provjeri znanja i sposobnosti putem pisanog testiranja i intervjua. Ako kandidat ne pristupi testiranju smatra se da je povukao prijavu na oglas.
Vrijeme održavanja prethodne provjere znanja i sposobnosti kandidata biti će objavljeno na web stranici Grada Šibenika (www.sibenik.hr), najkasnije pet dana prije održavanja provjere. 

IV.  Pravni i drugi izvori za pripremanje kandidata za testiranje:

Viši stručni suradnik za razvoj i EU fondove
- Statut Grada Šibenika („Službeni glasnik Grada Šibenika“, broj 2/21)
- Zakon o lokalnoj i područnoj ( regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13 - pročišćeni tekst, 137/15- ispravak, 123/17, 98/19 i 144/20)
- Pravilnik o načinu provedbe postupaka jednostavne nabave, Grad Šibenik  („Službeni  glasnik Grada Šibenika“, broj 5/26)
- Pravila ITP 2021.-2027. - verzija 2.0.  https://eufondovi.gov.hr/eu-fondovi/integrirani-teritorijalni-program-2021-2027/pravila-itp-2021-2027/ i to isključivo Pravilo III- Dodjela bespovratnih sredstava i Pravilo IV- Izvršavanje ugovora o dodjeli bespovratnih sredstava



Viši stručni suradnik za gospodarstvo
- Statut Grada Šibenika („Službeni glasnik Grada Šibenika“, broj 2/21)
- Zakon o lokalnoj i područnoj ( regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13 - pročišćeni tekst, 137/15- ispravak, 123/17, 98/19 i 144/20)
- Pravilnik o načinu provedbe postupaka jednostavne nabave, Grad Šibenik  („Službeni  glasnik Grada Šibenika“, broj 5/26)
- Odluka o lokacijama i uvjetima za održavanje javnih skupova i manifestacija na području Grada Šibenika kod kojih, pri održavanju, postoji mogućnost prekoračenja dopuštene razine buke („Službeni glasnik Grada Šibenika“, broj 6/12 i 2/16)
- Odluka o ugostiteljskoj djelatnosti na području Grada Šibenika („Službeni glasnik Grada Šibenika“, broj 3/12 i 9/13)




							    PREDSJEDNICA POVJERENSTVA
	                                                               Maja Čeko, mag.pol.		

